ბობ ჰოსკინსი
რობერტ უილიამ „ბობ“ ჰოსკინს უმცროსი (ინგლ. Bob Hoskins დ. 26 ოქტომბერი, 1942 — გ. 29 აპრილი, 2014) — ინგლისელი მსახიობი, ცნობილი კოკნებისა და განგსტერების განსახიერებით. 1986 წელს მამაკაცის როლის საუკეთესოდ შესრულებისთვის მიიღო ოსკარის ნომინაცია. აქტიურად თანამშრომლობდა რეჟისორებთან, რომელთა შორის იყვნენ რობერტ ზემეკისი, ტერი გილიამი და სტივენ სპილბერგი. მისი ცნობილი ფილმებია „ვინ გაყიდა კურდღელი როჯერი“ (1988), „კაუჭა“ (1991), „ნიქსონი“ (1995), „ფიფქია და მონადირე“ (2012) და სხვები. „ფიფქია და მონადირე“ მისი უკანასკნელი კინოროლი იყო, პარკინსონის დაავადების დიაგნოზის შემდეგ ჰოსკინსმა კარიერა შეწყვიტა. 2014 წელს ის ფილტვების ანთებით 71 წლის ასაკში გარდაიცვალა.